**DĖL ROKIŠKIO RAJONO SAVIVALDYBĖS TARYBOS 2017 M. KOVO 31 D. SPRENDIMO NR. TS-72 ,,DĖL VIETOS VALDŽIOS SEKTORIAUS ATSTOVAVIMO ROKIŠKIO RAJONO VIETOS VEIKLOS GRUPĖS VALDYBOJE“ DALINIO PAKEITIMO**

2018 m. gegužės 25 d. Nr. TS-

Rokiškis

 Vadovaudamasi Lietuvos Respublikos vietos savivaldos įstatymo 16 straipsnio 4 dalimi, 18 straipsnio 1 dalimi, Lietuvos Respublikos žemės ūkio ministro 2015 m. gegužės 4 d. įsakymu Nr. 3D-343 ,,Dėl Vietos plėtros strategijų, įgyvendinamų bendruomenių inicijuotos vietos plėtros būdu, atrankos taisyklių patvirtinimo“ ir Rokiškio rajono vietos veiklos grupės 2017 m. vasario 22 d. raštu Nr. SD-02-04 ,,Dėl atstovų delegavimo į Rokiškio rajono vietos veiklos grupės valdybą“, Rokiškio rajono savivaldybės taryba n u s p r e n d ž i a:

 Iš dalies pakeisti Rokiškio rajono savivaldybės tarybos 2017 m. kovo 31 d. sprendimą Nr. TS-72 ,,Dėl vietos valdžios sektoriaus atstovavimo Rokiškio rajono vietos veiklos grupės valdyboje“ ir nuo 2018 m. rugsėjo 14 d.:

 atšaukti vietos valdžios sektoriui atstovauti Rokiškio rajono vietos veiklos grupės valdyboje paskirtus buvusią Juodupės gimnazijos direktorę Dianą Guzienę ir buvusį Rokiškio rajono savivaldybės administracijos direktorių Valerijų Rancevą;

 vietoje atšauktų asmenų paskirti atstovauti vietos valdžios sektoriui Rokiškio rajono vietos veiklos grupės valdyboje Rokiškio rajono savivaldybės švietimo įstaigos direktorę Dainorą Mineikienę ir Rokiškio rajono savivaldybės tarybos narį Stasį Meliūną.

 Sprendimas per vieną mėnesį gali būti skundžiamas Lietuvos administracinių ginčų komisijos Panevėžio apygardos skyriui adresu Respublikos g. 62, Panevėžys, Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka.

Savivaldybės meras Antanas Vagonis

Jolanta Jasiūnienė

**SPRENDIMO PROJEKTO „DĖL ROKIŠKIO RAJONO SAVIVALDYBĖS TARYBOS 2017 M. KOVO 31 D. SPRENDIMO NR. TS - 72 ,,DĖL VIETOS VALDŽIOS SEKTORIAUS ATSTOVAVIMO ROKIŠKIO RAJONO VIETOS VEIKLOS GRUPĖS VALDYBOJE“ DALINIO PAKEITIMO“**

**AIŠKINAMASIS RAŠTAS**

 **Parengto sprendimo projekto tikslai ir uždaviniai. Projekto tikslas – patikslinti** Rokiškio rajono vietos veiklos grupės valdyboje vietos valdžios sektoriui atstovaujančių asmenų sąrašą.

 **Šiuo metu esantis teisinis reglamentavimas.** Sprendimo projektas parengtas vadovaujantis Lietuvos Respublikos vietos savivaldos įstatymo 16 straipsniu, 18 straipsnio 1 dalimi, Lietuvos Respublikos žemės ūkio ministro 2015 m. gegužės 4 d. įsakymu Nr. 3D-343 ,,Dėl Vietos plėtros strategijų, įgyvendinamų bendruomenių inicijuotos vietos plėtros būdu, atrankos taisyklių patvirtinimo“ (toliau – Taisyklės) ir Rokiškio rajono vietos veiklos grupės valdybos 2017 m. sausio 19 d. ir 2015 m. balandžio 17 d. valdybos sprendimais ,,Dėl naujos kadencijos valdybos formavimo principų“.

**Sprendimo projekto esmė** - **patikslinti** Rokiškio rajono vietos veiklos grupės valdyboje vietos valdžios sektoriui atstovaujančių asmenų sąrašą. Taisyklių 4.24. punktas apibrėžia vietos valdžios sektoriaus atstovą kaip ,,vietos veiklos grupės (toliau – VVG) teritorijoje veikiančios savivaldybės, kuri yra VVG narė, meras ir (arba) mero ar tarybos paskirtas asmuo, kurių delegavimo kolegialaus VVG valdymo organo veikloje tikslas – atstovauti vietos valdžios interesams“. VVG, kas 2 metai sudarydama valdybą, turi vadovautis lyčių lygybės principu, užtikrinti, kad 30 proc. kiekvieno sektoriaus narių pasikeistų, ne mažiau kaip 35 proc. narių būtų iki 40 m. amžiaus. Pretendentas į valdybą turi būti arba tapti VVG nariu. Galutinį sprendimą dėl deleguotų asmenų patvirtinimo VVG valdybos nariais priima VVG visuotinis susirinkimas.

Sprendimo įsigaliojimo laikas teikiamame projekte nurodomas š. m. rugsėjo mėnesio 14 d., atsižvelgiant į tai, kad vasara atostogų metas ir sušaukti VVG visuotinį susirinkimą, kad jame būtų kvorumas, sudėtinga. Pagal Taisyklių 12.4. punktą, privaloma VVG valdybos struktūra:

**pilietinės** visuomenės sektorius – **ne mažiau kaip 35 proc. ir ne daugiau kaip 49 proc**. narių,

**verslo** sektorius – **iki 35 proc**. narių,

**vietos valdžios** atstovai – **iki 30 proc**. narių.

Šiuo metu Rokiškio VVG valdybą sudaro 20 narių:

 9 ( 45 proc.) pilietinės visuomenės,

 6 ( 30 proc.) verslo ir

 5 (25 proc.) vietos valdžios atstovai.

 Tuo atveju, jei Rokiškio rajono savivaldybės taryba atšauktų 2 savo narius, o 2 tarybos pasiūlyti nauji dar nebūtų patvirtinti visuotiniame VVG susirinkime, laikotarpiui, kol visuotinis VVG susirinkimas nepatvirtins naujos sudėties valdybos, stabdomas strategijos vykdymas, nes VVG valdybos sudėtis neatitiktų privalomų procentinių dalių (18 narių: 9 (50 proc.) pilietinės visuomenės, 6 (33 proc.) verslo ir 3 (17 proc.) vietos valdžios) – pilietinės visuomenės sektorius viršytų 49 proc. ribą.

 Šios kadencijos VVG valdyba turėtų eiti pareigas iki 2019 m.

 **Galimos pasekmės, priėmus siūlomą tarybos sprendimo projektą:**

 **teigiamos** – **Rokiškio rajono savivaldybė prisidės prie** Lietuvos kaimo plėtros 2014–2020 m. programos priemonės LEADER įgyvendinimo;

 **neigiamos** –neigiamų pasekmių nenumatoma.

 **Kokia sprendimo nauda Rokiškio rajono gyventojams.** Prisidedama prie būtinų sąlygų, įgyvendinant Rokiškio kaimo strategiją 2014–2020.

**Finansavimo šaltiniai ir lėšų poreikis**. Lėšų poreikio nėra.

 **Suderinamumas su Lietuvos Respublikos galiojančiais teisės norminiais aktais.** Projektas neprieštarauja galiojantiems teisės aktams.

 **Antikorupcinis vertinimas.** Teisės akte nenumatoma reguliuoti visuomeninių santykių, susijusių su LR korupcijos prevencijos įstatymo 8 straipsnio 1 dalyje numatytais veiksniais, todėl teisės aktas nevertintinas antikorupciniu požiūriu.

Žemės ūkio skyriaus vedėja Jolanta Jasiūnienė